DJEČJI VRTIĆ „LAĐICA“
ULICA BANA JOSIPA JELAČIĆA 26
35425 DAVOR
UPRAVNO VIJEĆE

Davor, 22. rujna 2023.

Na temelju članka  23a. Zakona o predškolskom odgoju i obrazovanju (NN 10/97, 107/07,  94/13, 98/19 i 57/22), Državnog pedagoškog standarda predškolskog odgoja i naobrazbe (NN 63/08, 90/10), Pravilnika o sadržaju i trajanju programa Predškole (NN 107/14),  članka 15. stavak 2. i članka 41. Statuta dječjeg vrtića „Lađica“ te članka 11. Pravilnika o upisu djece i ostvarivanju prava i obveza korisnika usluga Dječjeg vrtića „Lađica“, Upravno vijeće dječjeg vrtića „Lađica“ objavljuje:

JAVNI POZIV
za upis djece u program PREDŠKOLE
za pedagošku godinu 2023./2024. na području Općine Davor
u Dječji vrtić „Lađica“
 
Upravno vijeće ustanove Dječji vrtić „Lađica“ objavljuje javni poziv za  upis djece u:
Program Predškole za djecu rođenu od 1.4.2017. do 31.3.2018. godine.
Pozivaju se roditelji predškolske djece sa područja Općine Davor koja nisu obuhvaćena redovitim programom predškolskog odgoja i obrazovanja na upis djece u program Predškole.
Program Predškole obvezan je za svu djecu u godini prije polaska u osnovnu školu koja nisu obuhvaćena redovitim programom predškolskog odgoja u dječjem vrtiću.
Zahtjevi za upis u Dječji vrtić „Lađica“ primat će se od 22. rujna 2023. godine do 03. listopada 2023. godine. 
Zahtjev za upis i sva pripadajuća dokumentacija za upis djeteta u program Predškole se može poslati poštom na adresu: Dječji vrtić „Lađica“, Ulica bana Josipa Jelačića 26, 35425 Davor, na e-mail adresu vrtića vrtic.ladica@davor.hr ili predati osobno u Dječjem vrtiću „Lađica“ , Ulica bana Josipa Jelačića 26, Davor u gore navedenom razdoblju svaki dan od 8,00 do 12,00 h.
U istom razdoblju i vremenu možete preuzeti i Zahtjev za upis u upravi Dječjeg vrtića „Lađica“.
Zahtjev i obrasci potrebni za upis u Predškolu mogu se preuzeti i na mrežnoj stranici Općine Davor: www.davor.hr  
Uz ispunjen obrazac zahtjeva za upis u Predškolu roditelji/skrbnici obavezno prilažu i  preslike slijedeće dokumentacije (bez obzira na datum isprave)
1. Rodni list djeteta ili izvadak iz matice rođenih,
1. Uvjerenje o prebivalištu djeteta
1. Knjižica cijepljenja djeteta
1. Osobne iskaznice roditelja/skrbnika
1. Liječničko uvjerenje/ potvrda o obavljenom sistematskom pregledu djeteta/  zdravstvenoj sposobnosti djeteta
1. Nalaz i mišljenje prvostupanjskog tijela vještačenja (Centra za socijalnu skrb) o postojanju teškoća u razvoju
1. Rješenje o odgodi upisa u prvi razred osnovne škole za djecu kojoj je odgođen polazak u prvi razred.
Podatci prikupljeni iz dokumenata za upis djece koristit će se samo u svrhu upisa djeteta u  Predškolu.
Očekivani početak realizacije programa Predškole je 9. listopada 2023. godine. Roditelji će biti pravodobno obaviješteni.
Predsjednik Upravnog vijeća
Andrija Balunović, mag. educ. philol. croat.
